Oficiālais Vēstnesis L 186 , 12/07/1991 Lpp. 0064 - 0065

Speciālizdevums somu valodā: Nodaļa 13 Sējums 20 Lpp. 0203

Speciālizdevums zviedru valodā: Nodaļa 13 Sējums 20 Lpp. 0203



Padomes Direktīva (1991. gada 18. jūnijs), ar ko vienpadsmito reizi groza Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (91/339/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā līdz 1992. gada 31. decembrim jāparedz pasākumi pakāpeniskai iekšējā tirgus izveidei; tā kā iekšējais tirgus ir telpa bez iekšējām robežām, kurā ir nodrošināta brīva preču, personu, pakalpojumu un kapitāla aprite; tā kā Direktīvā 76/769/EEK [4], kurā jaunākie grozījumi izdarīti ar Direktīvu 91/338/EEK [5]un kurā izdarīti grozījumi ar Direktīvu 85/467/EEK [6], cilvēku un vides apdraudējuma dēļ ir noteikti stingri PCB un PCT tirgū laišanas un lietošanas ierobežojumi; tā kā ir izstrādāti vairāki PCB aizstājēji; tā kā daži no šiem aizstājējiem, lai arī mazāk bīstami cilvēkiem un videi nekā PCB un PCT, tomēr rada potenciāli lielu cilvēku un vides apdraudējumu; tā kā tādēļ jāierobežo šo aizstājēju tirgū laišana un lietošana; tā kā viela ar tirdzniecības nosaukumu Ugilec141 nav bijusi pārdošanā kopš 1981. gada; tā kā pašlaik šo vielu vai preparātus, kas to satur, lieto par dielektrisko šķidrumu kondensatoros un transformatoros un par hidraulisko šķidrumu akmeņogļu raktuvēs; tā kā ir atzīts, ka šī viela ir mazāk bīstama cilvēkiem un videi nekā PCB, kura aizstāšanai tā ir paredzēta; tā kā tomēr šīs vielas ekotoksiskums, noturība un bioakumulācijas potenciāls rada lielu vides apdraudējumu; tā kā ievērojams vides piesārņojums jau ir dokumentēts to raktuvju apkārtnē, kur šo vielu izmanto par hidraulisko šķidrumu; tā kā ugunsgrēkā, kas skāris jebkuru iekārtu, kura satur šo vielu, var noplūst ļoti toksiskas vielas; tā kā Ugilec141 galīgai apglabāšanai vajadzīgas īpašas procedūras; tā kā 1984. gada 15. martā saskaņā ar Padomes Direktīvu 79/831/EEK (1979. gada 18. septembris), ar ko sesto reizi groza Direktīvu 67/548/EEK par normatīvu un administratīvu aktu tuvināšanu attiecībā uz bīstamu vielu klasifikāciju, iepakošanu un marķēšanu [7], tika paziņota jauna viela ar tirdzniecības nosaukumu Ugilec121 vai Ugilec21 un tādēļ to drīkst laist tirgū visā Kopienā; tā kā šai vielai ir līdzīgas īpašības un izturēšanās un tā ir paredzēta līdzīgiem izmantošanas veidiem kā Ugilec141; tā kā ražotājs vielu Ugilec121 vai 21 ir brīvprātīgi izņēmis no pārdošanas; tā kā ir vajadzīgi ierobežojoši pasākumi, lai nodrošinātu, ka preparātus vai produktus, kas satur minēto vielu, nākotnē atkārtoti nelaistu tirgū; tā kā 1988. gada 16. februārī saskaņā ar Direktīvu 79/831/EEK tika paziņota cita jauna viela ar tirdzniecības nosaukumu DBBT un tādēļ to var laist tirgū visā Kopienā; tā kā šo vielu ir paredzēts lietot vai nu vienu pašu, vai preparātos par hidraulisko šķidrumu akmeņogļu raktuvēs; tā kā tikmēr ir beidzies vienā dalībvalstī piešķirtās pagaidu oficiālās atļaujas termiņš; tā kā šādas lietošanas dēļ iespējams ievērojams vides piesārņojums; tā kā šīs vielas ekotoksiskums, noturība un bioakumulācijas potenciāls rada potenciāli lielu vides apdraudējumu; tā kā jāievieš ierobežojoši pasākumi, pirms šo vielu laiž Kopienas tirgū; tā kā jau pastāv efektīvi aizstājēji vai alternatīvas pieejas un tādēļ šo trīs vielu turpmāka lietošana vairs nav vajadzīga; tā kā lietošanas un tirgū laišanas ierobežojumi, kas jau ir noteikti dažās dalībvalstīs attiecībā uz iepriekšminētajām vielām vai preparātiem, vai produktiem, kas tās satur, tieši ietekmē iekšējā tirgus izveidi un darbību; tā kā tādēļ jāsaskaņo dalībvalstu tiesību akti šajā jomā un līdz ar to jāgroza Direktīvas 76/769/EEK I pielikums, IR PIEŅĒMUSI ŠO DIREKTĪVU. 1. pants Ar šo Direktīvas 76/769/EEK I pielikumam pievieno šādus punktus: "25.MonometiltetrahlordifenilmetānsTirdzniecības nosaukums: Ugilec141CAS Nr. 76253-60-6 | No 1994. gada 18. jūnija ir aizliegta šīs vielas un to saturošu preparātu un produktu tirgū laišana un lietošana. Izņēmuma kārtā šo noteikumu nepiemēro: 1)attiecībā uz iekārtām un mehānismiem, kas 1994. gada 18. jūnijā jau tiek izmantoti, līdz šādas iekārtas un mehānismi vairs nav izmantojami.Tomēr no 1994. gada 18. jūnija dalībvalstis, pamatojoties uz veselības un vides aizsardzības apsvērumiem, var aizliegt to teritorijā izmantot šādas iekārtas vai mehānismus, pirms tie vairs nav izmantojami;2)ja veic tādas iekārtas un mehānismu apkopi, kas 1994. gada 18. jūnijā jau tiek izmantoti.No 1994. gada 18. jūnija ir aizliegts šīs vielas, to saturošus preparātus un to saturošas iekārtas/mehānismus laist lietotu preču tirgū. | 26.MonometildihlordifenilmetānsTirdzniecības nosaukums: Ugilec121, Ugilec21CAS Nr. nav zināms. | Šīs vielas un to saturošus preparātus un produktus laist tirgū un lietot ir aizliegts. | 27.MonometildibromdifenilmetānsTirdzniecības nosaukums: DBBTCAS Nr. 99688-47-8 | Šīs vielas un to saturošus preparātus un produktus laist tirgū un lietot ir aizliegts." | 2. pants 1. Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 1992. gada 18. jūnijam izpildītu šīs direktīvas prasības. Par to dalībvalstis tūlīt informē Komisiju. 2. Paredzot 1. punktā minētos pasākumus, dalībvalstis tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdara šādu atsauci. 3. pants Šī direktīva ir adresēta dalībvalstīm. Luksemburgā, 1991. gada 18. jūnijā Padomes vārdā — priekšsēdētājs G. Wohlfart [1] OV C 24, 1.2.1990., 20. lpp. [2] OV C 284, 12.11.1990., 84. lpp. un OV C 129, 20.5.1991. [3] OV C 168, 10.7.1990., 1. lpp. [4] OV L 262, 27.9.1976., 201. lpp. [5] OV L 186, 12.7.1991., 59. lpp. [6] OV L 269, 11.10.1985., 56. lpp. [7] OV L 259, 15.10.1979., 10. lpp. --------------------------------------------------